**Cursuri online - evaluare studenți**

**Termen predare: 30 mai**

Evaluarea studenților se va realiza pe baza temelor pregătite de aceștia pe parcursul semestrului (3 teme). Fiecare temă va fi notată de la 1 la 10, iar nota finală va fi media aritmetică a punctajelor pentru cele 3 teme. Pentru a promova, studenții trebuie să realizeze cel puțin o prezentare a unui text din bibliografia obligatorie (prezentarea nu va fi notată, dar va constitui o condiție obligatorie pentru promovare).

Lista de teme

Tema 1

Utilizând date Eurostat, reprezentați grafic evoluția imigrației la nivelul UE (statele membre în 2020) pentru ultimii 10 ani. Comentați graficul (maximum o pagină).

Tema 2

Utilizând IOM(2019). World migration report, comparați lista primelor 10 țări de origine (stocuri de migranți) la nivel global (date 2019, grafic pagina 26) și lista primelor 10 țări recipient pentru remitențe la nivel global (date pentru 2018, grafic pagina 36). Explicați pe scurt (maximum o pagină) diferențele între cele două liste.

Tema 3

Realizați, utilizând maximum 300 de cuvinte, rezumatul unui text (la alegere) din bibliografia obligatorie.